Комисија за спровођење поступка давања у закуп пословних просторија (у даљем тексту Комисија), на основу тачке 13. Решења Градског већа о расписивању Огласа за давање у закуп пословног простора путем јавног надметања број 361-158/25–V од 15.08.2025.године, члана 7. поглавља 1. Одлуке о давању пословног простора у закуп (”Службени лист града Крагујевца” бр. 38/15, 3/16, 34/16, 29/20 и 10/21) расписује:

**ОГЛАС**

**ЗА ДАВАЊЕ У ЗАКУП ПОСЛОВНОГ ПРОСТОРА**

**ПУТЕМ ЈАВНОГ НАДМЕТАЊА**

**1. Град Крагујевац оглашава јавно надметање за давање у закуп пословног простора:**

|  |  |  |  |  |  |
| --- | --- | --- | --- | --- | --- |
| Р.бр. | Адреса | Површина у м2 | Зона | Почетна цена по м2 | Износ депозита односно висина месечне закупнине по почетној лицитационо цени |
| 1. | Милоја Божовића број 76, Чумић, Дом културе - магацински простор | 70 | 5Ц | 1,00 | 70,00 |

**2**. Почетна цена за лицитацију је приказана у нето износу без ПДВ.

Лицитациони корак износи 100 динара по 1 м².

**3**. Пословни простор из тачке 1. даје се у закуп у виђеном стању на период до 5 (пет) година.

**4.** Учесници јавног надметања могу бити сва правна лица и предузетници која су код надлежног органа регистрована за обављање пословне делатности која се може обављати у пословном простору који је предмет закупа.

**5.** У пословном простору може се обављати, административна, угоститељска, услужна и трговинска делатност.

**6.** У поступку јавног надметања не могу учествовати бивши закупци који нису измирили своја дуговања према Граду по основу закупа (закупнина, трошкови коришћења пословног простора и др.), чланови Комисије за спровођење поступка давања у закуп пословних просторија (у даљем тексту: Комисија), њихови заменици, крвни сродници у правој линији без обзира на степен сродства, а у побочној линији закључно са другим степеном сродства.

**7.** Разгледање пословног простора обавиће се дана 26.08.2025.године од 09 часова до 14 часова уз предходну најаву. Сва заинтересована лица могу се јавити Градској управи за имовинске послове, урбанизам, изградњу и озакоњење, улица Трг Војводе Радомира Путника број 4, зграда старог Суда, приземље, канцеларија број 2 или на број телефона 034/303-222.

**8.** Јавно надметање одржаће се 01.09.2025.године, са почетком у 09:00 часова за пословни простор под редним бројем 1; у зграда старог Суда, улица Трг Војводе Радомира Путника број 4, приземље, канцеларија број 16.

**9.** Учесници јавног надметања обавезни су да на рачун број: 840-1257804-16, позив на број 5 па у наставку ПИБ (правног лица или предузетника), назив рачуна: ”Други посебни депозити”, уплате на име депозита износ назначен у табели.

Уплаћени депозит неће бити враћан ако:

* подносилац пријаве одустане од поступка јавног надметања;

- једини учесник јавног надметања, не прихвати почетну висину закупнине;

- изабран понуђач, по позиву за закључење уговора, не потпише уговор.

Подносилац пријаве је дужан да потпише изјаву о губитку права на враћање депозита, у наведеним случајевима.

**10.** Понуђачи који учине најповољнију понуду, дужни су да на рачун број: 840-1257804-16, позив на брoj 5 па у наставку ПИБ (правног лица или предузетника), назив рачуна: “Други посебни депозити”, до момента закључивања уговора уплате “средства обезбеђења” у висини три месечне закупнине обрачунате по излицитираној цени закупа, с тим што би се средства уплаћена на име депозита урачунала као део средстава обезбеђења.

Учесници јавног надметања обавезни су да доставе рачун и назив банке на који се средства уплаћена на име депозита, односно средстава обезбеђења, могу вратити оним учесницима који не излицитирају пословни простор.

**11.** Средства обезбеђења која уплате понуђачи који су учинили најповољније понуде на јавном надметању односно који излицитирају пословни простор, остају на рачуну закуподавца до истека или престанка уговора о закупу, када се иста враћају закупцу.

**12.** Комисија ће узети у обзир само пријаве које пристигну у писменом облику, најкасније 24 часa пре часа који је одређен за почетак јавног надметања.

**13.** Јавно надметање за закуп пословног простора спроводи Комисија.

Пословни простор даје се у закуп учеснику лицитације који понуди највишу цену закупнине.

**14.** По завршеном јавном надметању, Комисија јавно утврђује који је од учесника понудио највишу цену.

**15.** Комисија је обавезна да одмах по окончању поступка јавног надметања изради Одлуку о избору најповољнијег понуђача, уручи је учесницима јавног надметања и достави Градском већу.

**16.** Образац пријаве за учешће на јавном надметању сви заинтересовани могу преузети са званичног сајта Града или у зграда старог Суда, улица Трг Војводе Радомира Путника број 4, приземље, канцеларија број 2.

**17.** Непотпуне, неблаговремене и неисправне пријаве неће се узети у разматрање.

**18.** Ближе информације о јавном надметању могу се добити у просторијама Градске куће (зграда старог Суда), улица Трг Војводе Радомира Путника број 4, канцеларија број 2 или на број телефона 034/303-222**.**